Document ID: /roh_data/filtered/Billingualer_Corpus_interleaved-de-rm.jsonl.gz/187

This is a text translated from German to Rumantsch Grischun.
Behinderte Kinder sollen öffentliche Schulen besuchen können

Der Kanton will eine klare Gesetzesgrundlage dafür schaffen, dass Kinder mit Behinderungen neben den bestehenden internen und externen Sonderschulen auch die Volksschule besuchen können.

Die Integration von Kindern mit Behinderungen in die öffentlichen Kindergärten und Schulen hat in den letzten Jahren auch in Graubünden immer mehr an Bedeutung gewonnen. Die bisherige Ausbildung in den öffentlichen und privaten Sonderschulen soll daher auf Gesetzesstufe durch die Möglichkeit der Sonderschulung im Rahmen der öffentlichen Volksschulen ergänzt werden. Auf Kindergartenstufe ist die Möglichkeit der Integration bereits seit 1993 im Gesetz verankert. Um die Rechtsgrundlagen für diesen klaren Trend der Zeit auch im Schulbereich zu schaffen und um die Sonderschul-Finanzierung losgelöst von der Regelung der eidgenössischen Invalidenversicherung regeln zu können, wird eine Teilrevision des kantonalen Behindertengesetzes in die Vernehmlassung gegeben. Die Frist läuft bis Mitte Juni 1999.

Grenzüberschreitende Flugrettung erleichtern

Die Schweiz und Österreich beabsichtigen, demnächst ein Abkommen über die gegenseitige Hilfeleistung bei Katastrophen oder schweren Unglücksfällen zu schliessen. Dieses hat für den Grenzkanton Graubünden grosse Bedeutung. Die entsprechenden Bemühungen werden vom Kanton denn auch mit Nachdruck unterstützt. Insbesondere wird darauf hingewiesen, dass auch die gegenseitige grenzüberschreitende Flugrettung mit Helikoptern ein prioritäres Anliegen ist. Gerade in diesem Bereich müssen unnötige bürokratische Hürden beseitigt werden. Gestützt auf ein Zusatzprotokoll eines ähnlichen Abkommens zwischen der Schweiz und Italien hat Graubünden im Frühjahr 1998 mit der Provinz Bozen-Südtirol/Alto Adige eine Vereinbarung über die grenzüberschreitende Flugrettung abgeschlossen, die sich in der Praxis sehr gut bewährt. Die Regierung regt daher an, beim Abkommen mit Österreich auf ein analoges Zusatzprotokoll hinzuwirken.

Änderung bei der Jagdprüfung

Wer das Jagdpatent erwerben will, muss eine Eignungsprüfung machen. Diese umfasst auch das Schiessen mit Kugel und Schrot. Hinsichtlich der Schrotflinte erfährt die Prüfung eine kleine Änderung. In den letzten Jahren sind die Laufhasen-Anlagen wesentlich verbessert worden. Neu kann sowohl das vordere als auch das mittlere Kippfeld als Treffer anerkannt werden. Damit wird die zu treffende Fläche gegenüber der bisherigen Regelung etwa verdoppelt. Während die Mindestanforderung bisher bei sechs Treffern lag, müssen neu sieben von insgesamt zehn Schüssen Treffer sein. Durch diese Neuerung wird die Schiessprüfung mit der Jagdflinte gesamthaft gesehen nicht erschwert. Keine Änderungen gibt es im Bereich der Prüfung mit dem Jagdgewehr (Kugel) sowie bei den Bestimmungen über das Wiederholen der Schiessprüfung.

Schlauchboot-Fahrten besser reglementieren

Gewerbsmässige und nicht-gewerbsmässige Schlauchboot-Fahrten auf Bündner Gewässern sollen den gleichen Beschränkungen unterliegen, sofern gleichartiges Bootsmaterial benützt wird. Dies ist eine der Neuerungen, die im Entwurf für ein neues Einführungsgesetz zum Bundesgesetz über die Binnen-Schifffahrt enthalten ist. Der Kanton eröffnet die Vernehmlassung zu diesem Erlass. Die Revision zielt vor allem darauf ab, die Bündner Schifffahrts-Gesetzgebung dem Bundesrecht anzupassen und das Befahren der Fliessgewässer mit Schlauchbooten (sog. Riverrafting) zu reglementieren. Das Bundesrecht geht neu von der grundsätzlichen Schifffahrts-Freiheit aus, während früher der Grundsatz des allgemeinen Schifffahrts-Verbots galt. Der Entwurf des kantonalen Einführungsgesetzes nennt deshalb ausdrücklich jene Fliessgewässer, für welche ein absolutes Fahrverbot gilt.

Vernehmlassungen an den Bund

Gegenüber Bundesrat Koller nimmt die Regierung Stellung zum Vorentwurf für ein Bundesgesetz über genetische Untersuchungen von Menschen. Solche Untersuchungen sind nur unter klar umschriebenen Voraussetzungen statthaft, z.B. wenn sie der Familienplanung oder der Identifizierung dienen. Die Regierung erachtet den Entwurf als zeitgemässe Lösung.

Gegenüber Bundesrat Adolf Ogi äussert sich die Regierung zum Entwurf für eine Teilrevision des Militärgesetzes (Bundesgesetz über die Armee und die Militärverwaltung). Dieser umfasst insbesondere auch den Bereich der bewaffneten schweizerischen Verbände im Friedensförderungs-Dienst im Ausland. Die Regierung erachtet es als politisch riskant, diese Fragen abzuhandeln, bevor ein neuer sicherheitspolitischer Bericht vorliegt und die Umrisse der neuen Armee bekannt und akzeptiert sind.

Aus den Gemeinden

Die Regierung genehmigt die Teilrevision der Ortsplanung von Pontresina und mit Vorbehalten jene von Trimmis.

Für verschiedene Strassenbau-Projekte im Kanton werden Kredite im Gesamtbetrag von rund fünf Mio. Franken freigegeben.

Personelles

Chasper Stupan, geb. 1947, von und in Ardez, wird per Anfang Mai 1999 Obmann der Schätzungskommission 6, Scuol.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 25.03.1999

Uffants impedids duain pudair frequentar scolas publicas

Il chantun vul crear ina clera basa legala per ch'uffants cun impediments possian frequentar ultra da las scolas spezialas internas ed externas existentas er la scola populara.

Ils davos onns è daventada l'integraziun d'uffants cun impediments en las scolinas e scolas publicas pli e pli impurtanta er en il Grischun. La scolaziun da fin uss en las scolas spezialas publicas e privatas duai vegnir cumplettada a nivel da la lescha tras la pussaivladad da la scolaziun speziala en il rom da las scolas publicas. A nivel da las scolinas è la pussaivladad da l'integraziun fixada en la lescha gia dapi 1993. Per crear la basa legala per questa clera tendenza dal temp er sin il sectur da la scolaziun speziala e per pudair reglar la finanziaziun da la scola speziala independentamain da la regulaziun da l'assicuranza federala d'invaliditad, vegn dada en consultaziun ina revisiun parziala da la lescha chantunala d'impedids. Il termin scroda mez zercladur 1999.

Simplifitgar il salvament cun helicopter sur ils cunfins

La Svizra e l'Austria han l'intenziun da far proximamain ina cunvegna davart l'agid vicendaivel en cas da catastrofas u da grevas disgrazias. Quai è da gronda muntada per il chantun Grischun al cunfin. Las stentas correspundentas sustegna il chantun energicamain. Spezialmain renda el attent al fatg ch'er il salvament vicendaivel cun helicopter sur ils cunfins è in giavisch prioritar. Gist sin quest sectur esi da surventscher difficultats birocraticas nunnecessarias. Sa basond sin in protocol supplementar d'ina cunvegna sumeglianta tranter la Svizra e l'Italia ha il Grischun fatg ina cunvegna cun la provinza da Bulsan-Tirol dal sid/Alto Adige davart il salvament cun helicopter sur ils cunfins la primavaira 1998. Quella cunvegna è sa cumprovada bain en la pratica. La regenza propona perquai da cuntanscher in protocol supplementar analog en connex cun la cunvegna cun l'Austria.

Midada da l'examen da chatscha

Tgi che vul far la patenta da chatscha sto prestar in examen da qualificaziun. Quest examen cumpiglia er il tir cun flinta e schluppet. Areguard la flinta vegn l'examen midà in zic. Ils davos onns èn vegnids meglierads essenzialmain ils indrizs cun lieur en moviment. Da nov pon vegnir renconuschidas sco culp tant la lieur davant sco er la lieur mesauna che cupitga. Uschia vegn bunamain redublada la surfatscha ch'è da culpir en cumparegliaziun la regulaziun da fin uss. Entant che la pretaisa minimala era fin uss sis culps, ston da nov esser set da totalmain diesch tirs culps. Tras questa innovaziun na vegn betg engrevgià l'examen da tir cun la flinta en sia totalitad. I na dat naginas midadas da l'examen da tir cun schluppet sco er da las disposiziuns davart la repetiziun da l'examen da tir.

Reglamentar pli bain ils viadis cun bartgas da gumma

Viadis professiunals e nunprofessiunals cun bartgas da gumma sin las auas dal Grischun duain esser suttamess a las medemas restricziuns, sch'i vegn duvrà material da bartga da la medema spezia. Questa è ina da las innovaziuns ch'è cuntegnida en il sboz per ina nova lescha introductiva a la lescha federala davart la navigaziun interna. Il chantun avra la consultaziun pertutgant quest decret. La revisiun ha surtut la finamira d'adattar la legislaziun grischuna davart la navigaziun a la lescha federala e da reglamentar l'ir cun bartgas da gumma sin auas currentas (l'uscheditg riverrafting). La lescha federala parta novamain da la libertad da princip da l'ir cun bartga, entant che pli baud valeva il princip dal scumond general d'ir cun bartga. Il sboz da la lescha introductiva chantunala menziuna perquai expressivamain quellas auas currentas, per las qualas i vala in scumond absolut d'ir cun bartga.

Consultaziuns a la confederaziun

Envers cusseglier federal Koller prenda la regenza posiziun pertutgant il sboz preliminar per ina lescha federala davart analisas geneticas d'umans. Talas analisas èn pussaivlas be sut premissas cleramain circumscrittas, p.ex. sch'ellas servan a la planisaziun da famiglia u a l'identificaziun. La regenza considerescha il sboz sco soluziun moderna.

Envers cusseglier federal Adolf Ogi prenda la regenza posiziun pertutgant il sboz per ina revisiun parziala da la lescha militara (lescha federala davart l'armada e l'administraziun militara). Quest sboz cumpiglia spezialmain er il sectur da las federaziuns svizras armadas en il servetsch per promover la pasch a l'exteriur. A la regenza pari ristgà politicamain da tractar las dumondas avant ch'igl existia in rapport da la politica da segirezza e avant che las conturas da la nova armada sajan enconuschentas ed acceptadas.

Da las vischnancas

La regenza approva la revisiun parziala da la planisaziun locala da Puntraschigna e cun resalvas quellas da Trimmis.

Per differents projects da construcziun da vias en il chantun vegnan dads libers credits d'in import total da var tschintg milliuns francs.

Fatgs dal persunal

Chasper Stupan, naschì l'onn 1947, da ed ad Ardez, daventa sin l'entschatta da matg 1999 parsura da la cumissiun da stimaziun 6 a Scuol.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 25.03.1999